แนวโน้มดัชนีเช้านี้ลุ้นรีบาวน์ช่วงสั้น
นักวิเคราะห์ฯมองตลาดหุ้นไทยเช้านี้มีลุ้นรีบาวน์ช่วงสั้น หลังดาวโจนส์ดีดกลับขึ้นมาได้บ้าง
13 พ.ค. 2554

นักวิเคราะห์ฯมองตลาดหุ้นไทยเช้านี้มีลุ้นรีบาวน์ช่วงสั้น หลังดาวโจนส์ดีดกลับขึ้นมาได้บ้าง
นายอดิศักดิ์ ผู้พิพัฒน์หิรัญกุล ผู้อำนวยการฝ่ายวิเคราะห์หลักทรัพย์ บล.กรุงศรีอยุธยา กล่าวว่า ตลาดหุ้นไทยเช้านี้มีโอกาสที่จะรีบาวน์ได้ในช่วงสั้น ๆ เนื่องจากดาวโจนส์เมื่อคืนที่ผ่านมาได้มีการดีดกลับขึ้นมาได้บ้าง และตลาดหุ้นอื่นในภูมิภาคเอเชียเช้านี้ก็มีการแกว่งตัวในกรอบแคบทั้งในแดนบวก-ลบ
ทั้งนี้ ปัจจัยที่ยังมีผลต่อตลาดฯเป็นเรื่องของค่าเงินดอลลาร์สหรัฐฯที่ยังผันผวนอยู่ และจะต้องจับตาอย่างใกล้ชิด เพราะจะทำให้พวก Commodity ผันผวนไปด้วย นอกจากนี้ตลาดบ้านเราก็กำลังจะหยุดระยะยาวด้วย ดังนั้นหากมีแรงซื้อเข้ามาก็คงจะไม่มากนักและอาจมีแรงขายทำกำไรในระหว่างเทรดด้วย
พร้อมให้แนวรับ 1,080 จุด แนวต้าน 1,090-1,092 จุด